**Шәһәр күләмендә математика фәненнән татар телендә үткәрелә торган**

**олимпиаданың муниципаль этап биремнәре**

**2020-2021 нче уку елы**


**8 нче сыйныф**

**Эш вакыты – 180 минут**

**Гомуми балл – 35**

**1.** Бирелгән турылар: y − 4x + 1 = 0, y − x − 2 = 0, y − 9x + 6 = 0 бер нокта аша үткәнме?

**2.** Дүрт эзлекле натураль саннарның тапкырчыгышы 7920. Тапкырлаучы саннарны табыгыз.

**3.** ABC өчпочмагында медиана ВО үткәрелгән (өчпочмакның ике ягы бирелгән: АВ = 3/4ВС = 3а). Медиана ВО һәм АС турысы киселешкән нокта О-дан өчпочмакның калган ике ягына ОК һәм ОМ перпендикулярлары үткәрелә. ВО, АО, СО – үзара тигезләр (ВО = 20 см), AOB һәм BOC - ике яклары тигез булган өчпочмаклар. ABC өчпочмагының периметрын исәпләгез.

**4.** Санаторийда диңгез суы белән тутырылган зур ванна кулланыла, анда суның тозлылыгы 5%. Әгәр ваннага 10 литр тозсыз су кертелсә, тозлылык 1 промиллегә (бер меңлек өлеш яки 1⁄10 процент) кимрәк булачак. Ваннада күпме диңгез суы?

**5.** Азат һәм Гаяз тоткан 9 балыкның авырлыгы: 0,2 кг., 0,3 кг., 0,4 кг., 0,5 кг., 0,7 кг., 1,3 кг., 1,5 кг., 2,5 кг. һәм 3 кг. Һәрберсе 4-әр балык алган (берсен онытканнар). Азат тоткан балыкларның авырлыгы Гаязныкы белән 3:2 пропорциясендә. Кайсы балыкны онытып калдырганнар? Азат һәм Гаязда нинди балыклар? Кем үзенең иң зур һәм иң кечкенә балыкларын алган, мисал китерегез.